
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 25.06.1997

Nr.      624/XXXVI/11


R A P O R T 

asupra   proiectului  de  Lege  pentru  aprobarea 

Ordonanţei de urgenţă a Guvernului  nr.21/1997 

privind   retrocedarea  unor  bunuri imobile  care 

au aparţinut comunităţilor evreieşti din România



Cu adresa nr.166/23.06.1997, preşedintele Camerei Deputaţilor a trimis Comisiei juridice, de disciplină şi imunităţi, spre dezbatere, în procedură de urgenţă, proiectul de Lege  pentru aprobarea Ordonanţei de urgenţă a Guvernului  nr.21/1997 privind retrocedarea  unor  bunuri imobile  care au aparţinut comunităţilor evreieşti din România.



Cu acest proiect de lege, Comisia juridică, de disciplină şi imunităţi a fost sesizată în fond, împreună cu Comisia pentru drepturile omului, culte şi problemele minorităţilor naţionale.



Proiectul de lege  sus menţionat este însoţit de avizul Consiliului Legislativ prin care se propun unele modificări şi completări la proiectul de ordonanţă de urgenţă.



Comisia pentru administraţie publică, amenajarea teritoriului şi echilibru ecologic şi Comisia pentru buget, finanţe şi bănci care au fost sesizate în avizare, nu au trimis Comisiei juridice, de disciplină şi imunităţi punctele lor de vedere.



În şedinţa din 25.06.1997, Comisia juridică, de disciplină şi imunităţi a luat în dezbatere proiectul de lege menţionat mai sus.



În urma examinării proiectului de Lege privind aprobarea Ordonanţei de urgenţă a Guvernului nr.21/1997 privind retrocedarea unor bunuri imobile care au aparţinut comunităţilor evreieşti din România, Comisia juridică, de disciplină şi imunităţi  a hotărât, ca proiectul de lege să fie supus spre dezbatere şi adoptare plenului Camerei Deputaţilor, în forma prezentată, cu modificările şi completările adoptate de Senat în şedinţa din 17 iunie 1997.



Având în vedere împrejurarea că la Comisia pentru drepturile omului, culte şi problemele minorităţilor naţionale, examinarea proiectului de lege menţionat mai sus, s-a stabilit pentru săptămâna viitoare, deşi a fost trimis în procedură de urgenţă, Comisia juridică, de disciplină şi imunităţi a hotărât să întocmească şi să înainteze raport separat.



PREŞEDINTE,


    SECRETAR,

Emil Teodor Popescu                

Liviu Petreu

